ליגת העל היוגוסלבית

ליגת העל היוגוסלבית (בסרבית-קירילית: Прва савезна лига у фудбалу; בקרואטית: Prva savezna liga u nogometu; בבוסנית: Prva savezna liga u fudbalu; בסלובנית: Prva zvezna nogometna liga; במקדונית: Прва сојузна фудбалска лига; באלבנית: Liga e parë federale e futbollit; בהונגרית: Első szövetségi labdarúgó-bajnokság; בתרגום מילולי לעברית: "ליגת הכדורגל הפדרלית הראשונה") הייתה ליגת הכדורגל הבכירה ביוגוסלביה. הליגה הוקמה בשנת 1923 עם הקמת ממלכת יוגוסלביה לאחר מלחמת העולם הראשונה והתקיימה, עם הפסקה בשנת 1934, עד לכיבוש חלק משטח המדינה על ידי גרמניה הנאצית בשנת 1941. הליגה הוקמה שנית בשנת 1945 עם הקמת הרפובליקה הפדרלית הסוציאליסטית והתקיימה עד לשנת 1992 עם התפרקות יוגוסלביה למספר מדינות. מליגה זו יצאו הליגות הבאות: ליגת העל של סרביה ומונטנגרו (שהפכה לאחר מכן לליגת העל הסרבית וליגת העל של מונטנגרו), ליגת העל הקרואטית, ליגת העל הסלובנית, ליגת העל המקדונית, ליגת העל של בוסניה והרצגובינה וליגת העל הקוסוברית בכדורגל. המפעל המקביל לתחרות הכדורגל של יוגוסלביה היה הגביע היוגוסלבי ששוחק באותן השנים.

ליגת העל של יוגוסלביה, שהפכה למקצוענית לחלוטין רק ב-1967, שימשה לא פעם למחאות ציבוריות אתניות של העמים השונים שישבו בכל רחבי יוגוסלביה, בעיקר לקראת פירוקה של המדינה, למשל במהומות דינמו זאגרב-הכוכב האדום בלגרד שהתרחשו בשנת 1990 במשחק בין דינמו זאגרב הקרואטית, שהייתה בעלת מוטיבים לאומנים קרואטים, לקבוצת הכוכב האדום בלגרד הסרבית. בסיומה של עונת 1990/1991 הוצאו מסבב הליגות של יוגוסלביה כל הקבוצות מקרואטיה וסלובניה (דינמו זאגרב, היידוק ספליט, אוסייק, רייקה, ואולימפיה לובליאנה) והחלפו בקבוצות מסרביה, מונטנגרו, מקדוניה ובוסניה והרצגובינה. צעד זה סימן את פירוקה של יוגוסלביה, עת סלובניה וקרואטיה הכריזו על עצמאותן ובשל כך לא השתתפו בליגה זו. עונת 1991/1992 הייתה לעונה האחרונה בתולדותיה של הליגה הבכירה ביוגוסלביה, עד שזו פורקה בשל המלחמה ובשל עצמאותן של המדינות השונות שהיו חלק מהמדינה היוגוסלבית.

הקבוצות שנטלו חלק בעונה האחרונה (1991/1992) לפני פירוק יוגוסלביה היו: הכוכב האדום בלגרד, פרטיזן בלגרד, סרייבו, ז'לייזניצ'אר סרייבו, ולז' מוסטר, בודוצ'נוסט טיטוגרד, וויבודינה נובי סאד, רדניצ'קי ניש, ספרטק סובוטיצה, סלובודה טוזלה, וארדאר סקופיה, OFK בלגרד, זמון, סוטייסקה ניקשיץ', פרולטר זרניאנין, ראד בלגרד, בוראץ באניה לוקה, פליסטר.

הקבוצה שזכתה הכי הרבה פעמים בתואר אליפות הליגה היוגוסלבית היא הכוכב האדום בלגרד, אשר זכתה ב-19 אליפויות, כולל בשלוש העונות האחרונות של הליגה. פרטיזן בלגרד זכתה ב-11 אליפויות, ובסך הכל זכו הקבוצות הסרביות ב-32 אליפויות. הקבוצות הקרואטיות זכו ב-11 אליפויות והקבוצות הבוסניות זכו בשלוש אליפויות. ההישג הגדול ביותר של קבוצה יוגוסלבית במפעלים האירופים הוא זכייתה של הכוכב האדום בלגרד בגביע אירופה לאלופות בעונת 1990/1991.

שם הליגה שימש גם את ליגת הכדורגל של הרפובליקה הפדרלית של יוגוסלביה בין השנים 1991 ל-2003, עד שזו שינתה את שמה לסרביה ומונטנגרו ושם הליגה שונה לליגת העל של סרביה ומונטנגרו.

אלופות הליגה לפי עונות
 קבוצה המסומנת בכתב מודגש זכתה בגביע היוגוסלבי באותה העונה והשלימה דאבל מקומי

אליפות ממלכת יוגוסלביה
 עונה אלופה 1923גראדאנסקי זאגרב 1924יוגוסלביה בלגרד 1925יוגוסלביה בלגרד 1926גראדאנסקי זאגרב 1927היידוק ספליט 1928גראדאנסקי זאגרב 1929היידוק ספליט 1930קונקורדיה זאגרב 1930/1931 BSK בלגרד 1931/1932 קונקורדיה זאגרב 1932/1933 BSK בלגרד 1933/1934  לא נערכה 1934/1935 BSK בלגרד 1935/1936 BSK בלגרד 1936/1937 גראדאנסקי זאגרב 1937/1938 HAŠK זאגרב 1938/1939 BSK בלגרד 1939/1940 גראדאנסקי זאגרב
הליגה הסרבית (לא רשמי)
 עונה אלופה 1939/1940 BSK בלגרד 1940/1941 BSK בלגרד 1941/1942  SK יוגוסלביה 1942/1943 BSK בלגרד 1943/1944 BSK בלגרד אליפות יוגוסלביה
 עונה אלופה1945SR סרביה 1946/1947 פרטיזן בלגרד 1947/1948 דינמו זאגרב 1948/1949 פרטיזן בלגרד 1950היידוק ספליט 1951הכוכב האדום בלגרד 1952היידוק ספליט 1952/1953 הכוכב האדום בלגרד 1953/1954 דינמו זאגרב 1954/1955 היידוק ספליט 1955/1956 הכוכב האדום בלגרד 1956/1957 הכוכב האדום בלגרד 1957/1958 דינמו זאגרב 1958/1959 הכוכב האדום בלגרד 1959/1960 הכוכב האדום בלגרד 1960/1961 פרטיזן בלגרד 1961/1962 פרטיזן בלגרד 1962/1963 פרטיזן בלגרד 1963/1964 הכוכב האדום בלגרד 1964/1965 פרטיזן בלגרד 1965/1966 וויבודינה נובי סאד 1966/1967 סרייבו 1967/1968 הכוכב האדום בלגרד 1968/1969 הכוכב האדום בלגרד  עונה אלופה 1969/1970 הכוכב האדום בלגרד 1970/1971 היידוק ספליט 1971/1972 ז'לייזניצ'אר סרייבו 1972/1973 הכוכב האדום בלגרד 1973/1974 היידוק ספליט 1974/1975 היידוק ספליט 1975/1976 פרטיזן בלגרד 1976/1977 הכוכב האדום בלגרד 1977/1978 פרטיזן בלגרד 1978/1979 היידוק ספליט 1979/1980 הכוכב האדום בלגרד 1980/1981 הכוכב האדום בלגרד 1981/1982 דינמו זאגרב 1982/1983 פרטיזן בלגרד 1983/1984 הכוכב האדום בלגרד 1984/1985 סרייבו 1985/1986 פרטיזן בלגרד 1986/1987 פרטיזן בלגרד 1987/1988 הכוכב האדום בלגרד 1988/1989 וויבודינה נובי סאד 1989/1990 הכוכב האדום בלגרד 1990/1991 הכוכב האדום בלגרד 1991/1992 הכוכב האדום בלגרד

אליפויות לפי קבוצה
 אליפות ממלכת יוגוסלביה 
#קבוצהאליפויותסגנויותשנות זכייה1BSK בלגרד54 1931, 1933, 1935, 1936, 19392גראדאנסקי זאגרב521923, 1926, 1928, 1937, 19403היידוק ספליט251927, 19294יוגוסלביה בלגרד231924, 19255קונקורדיה זאגרב211930, 19326HAŠK זאגרב1-19387סלאביה סרייבו - 18SAŠK סרייבו - 1

 אליפות יוגוסלביה 
#קבוצהאליפויותסגנויותשנות זכייה1הכוכב האדום בלגרד18 (19)10 1951, 1953, 1956, 1957, 1959, 1960, 1964, 1968, 1969, 1970,
1973, 1977, 1980, 1981, 1984, 1988, 1990, 1991, 19922פרטיזן בלגרד1191947, 1949, 1961, 1962, 1963, 1965, 1976, 1978, 1983, 1986
19873היידוק ספליט761950, 1952, 1955, 1971, 1974, 1975, 19794דינמו זאגרב4111948, 1954, 1958, 19825וויבודינה נובי סאד231966, 19896סרייבו221967, 19857ז'לייזניצ'אר סרייבו1119728BSK בלגרד -19OFK בלגרד -110ולז' מוסטר -3

 לפי רפובליקה 
#מחוזאליפויותקבוצות1 סרביה31 ׁ(32)הכוכב האדום (18/19), פרטיזן (11), וויבודינה (2)2 קרואטיה11היידוק ספליט (7), דינמו זאגרב (4)3 בוסניה והרצגובינה3סרייבו (2), ז'לייזניצ'אר (1)4 מקדוניה05 מונטנגרו06 סלובניה0

 הליגות הממשיכות שנוצרו 
  בוסניה והרצגובינה ←  ליגת העל של בוסניה והרצגובינה (הוקמה רשמית בשנת 2000; לפני כן התקיימה ליגה לא רשמית מפוצלת בשנים 1994–2000)
  קרואטיה ←  ליגת העל הקרואטית (החל משנת 1992)
  מקדוניה ←  ליגת העל המקדונית (החל משנת 1992)
  מונטנגרו ←  ליגת העל של סרביה ומונטנגרו (1992–2006) ←  ליגת העל של מונטנגרו (החל משנת 2006)
  סרביה ←  ליגת העל של סרביה ומונטנגרו (1992–2006) ←  ליגת העל הסרבית (החל משנת 2006)
  סלובניה ←  ליגת העל הסלובנית (החל משנת 1991)
  קוסובו ←  ליגת העל הקוסוברית בכדורגל (החל מ-2016 קמה ליגה מקצוענית מוכרת על ידי פיפ"א; לפני כן התקיימה כליגה לא מקצוענית בשנים 1991–2016)

 הערות שוליים 

קטגוריה:תחרויות כדורגל ביוגוסלביה
קטגוריה:תחרויות כדורגל לא פעילות